- jaar) plaas. Dit bring die vraag na vore of, en indien wel op watter gronde, 'n Sinode 'n bepaalde ouderdomsgrens as verpligte tyd van emeritering kan voorskryf. Kan 'n Sinode 'n besluit oor die toepassing van die bepaalde Kerkorde -artikel neem wat moontlik met die inhoud van die Kerkorde-artikel in stryd is? In die reël is dit sekerlik nie reg nie'.
- 2.3.1.3 'Tog moet in ag geneem word dat dit usansie en gewoonte by die meeste Gereformeerde Kerke wêreldwyd geword het om wel 'n ouderdom vas te stel wanneer dit oor die toepassing van KO, art 13 handel. Die vraag is in watter mate normale fisiologiese omstandighede van mense van 65 jaar as redes hier oorweeg kan word. 'n Verdere probleem is dat Sinodes nie eendersluidende besluite met betrekking tot die emeritering van professore aan die HTS en die TSP geneem het nie. Wanneer kerk nie meer 'n bedienaar van die Woord/professore finansieel kan onderhou nie, kan die weg van KO, art 11 gevolg, en so iemand in die Kerkverband beroepbaar gestel word. Die vraag is of dit 'n oorweegbare moontlikheid is wanneer kerke finansieel nie in staat is om soveel professore te versorg nie. Die vraag hieruit voortvloeiend is hoe vasgestel word watter een of meer van die professore dan in terme van KO, art 11 'ontslaan' moet word'.
- 2.3.2 Sinode 1961 het besluit dat in die lig van die aktuariële berekening (Rapport pt 4) en ook waar KO, art 13 melding maak van ouderdom, word die 'ouderdom' deur die eerw Sinode nader verklaar as synde 65 jaar en ouer te wees (Acta 1961:227). Verder het die Kuratorium by die eerw Sinode aanbeveel dat die aftreeleeftyd van teologiese professore op 65 jaar gestel word, met dien verstande dat die dienstyd in elke individuele geval daarna jaarliks deur die Kuratorium verleng kan word tot op sewentigjarige leeftyd waarna die dienstyd beëindig moet word. Dit word in beginsel aanvaar (Acta 1961:238)'.
- 2.3.3 Sinode 1964 het nadat, na die sitting van 1961 professore dit onder die aandag van die Dagbestuur van die Kuratorium gebring dat hulle beswaar het teen die laaste gedeelte van die besluit aanbeveel dat die Sinode soos volg besluit: Hierdie besluit van die Sinode moet saam gelees word met 'n ander besluit van dieselfde Sinode insake KO, art 13 waar 'ouderdom' verklaar word as synde 65 jaar en ouer te wees (Hand:227, 3. e.) dit beteken dat die status quo gehandhaaf word en dat 'n teologiese professor op 65 jarige leeftyd of daarna emeritaat kan aanvra weens ouderdom, maar op 70- jarige leeftyd emeritaat moet aanvra'.
- 2.3.4 'Sinode 1967 het besluit dat professore op 65 -jarige leeftyd of daarna emeritaat kan aanvra weens ouderdom, maar op 70-jarige leeftyd emeritaat moet aanvra. Emeritaat tree in werking aan die einde van daardie jaar (Acta 1967:273, Bylae 1, 12)'.
- 2.3.5 'Sinode 1970 het besluit dat alle professore wat in diens getree het vanaf Januarie 1970 op 65-jarige leeftyd moet aftree; dat die huidige professore wat alreeds bo 65 jaar is, moet aftree op 70 jaar; dat die huidige professore wat onder 65 jaar is, moet aftree op 67 jaar (Acta 1970:388 ev)'.
- 2.3.6 'Sinode 1973 het Studiedeputate benoem om opnuut ooreenkomstig KO, art 46 te besin oor die toepassing van KO, art 13 in die lig van die besluit dat die aftree- ouderdom vir 'n professor aan die Teologiese Skool verpligtend en vir 'n predikant opsioneel is' (Acta 1973:347 - 348, art 145)'.
- 2.3.7 'Sinode 1976 het besluit dat kennis geneem word van die Studierapport; dat die Beskrywingspunt (Acta 1973, art 146) na die Kuratorium verwys word om opnuut daarvan studie te maak en die volgende Sinode te adviseer. In hierdie studie moet besondere aandag geskenk word aan die vraag of die beginsel van KO, art 13 in gedrang gebring is, gesien in die lig van die huidige praktyk dat professore van die Teologiese Skool Potchefstroom op die ouderdom van 65 jaar moet aftree, kragtens 'n kontraktuele verband met die Universiteit; asook die weg wat gevolg moet word, indien die beginsel van KO, art 13 wel in gedrang is, om in oorleg met die Universiteit, beginsel en praktyk in ooreenstemming te bring.

464